VSRS Sklep III DoR 19/2022
Datum: 2022-04-12T02:00:00.000+02:00
ecli: ECLI:SI:VSRS:2022:III.DOR.19.2022
opravilna_stevilka_ii_stopnje: VSC Sodba in sklep Cpg 113/2021
sodisce: Vrhovno sodišče
oddelek: Civilno-gospodarski oddelek, gospodarski senat
podrocje: CIVILNO PROCESNO PRAVO - KORPORACIJSKO PRAVO - PRAVO DRUŽB
institut: predlog za dopustitev revizije - ničnost letnega poročila - dopuščena revizija

## Jedro

Revizija se dopusti glede vprašanja, ali je sodišče z zavrnitvijo primarnega tožbenega zahtevka za ugotovitev ničnosti letnega poročila pravilno uporabilo prvi odstavek 401. člena Zakona o gospodarskih družbah (ZGD-1).

## Izrek

Revizija se dopusti glede vprašanja, ali je sodišče z zavrnitvijo primarnega tožbenega zahtevka za ugotovitev ničnosti letnega poročila pravilno uporabilo prvi odstavek 401. člena Zakona o gospodarskih družbah (ZGD-1).

## Obrazložitev

1. Sodišče prve stopnje je z izpodbijano sodbo zavrnilo primarni zahtevek tožnice za ugotovitev ničnosti revidiranega letnega poročila družbe A. d.d. za poslovno leto 2013 (skupaj z revizorjevim poročilom) in za razveljavitev sklepov skupščine delničarjev družbe A. d.d. z dne 29. 8. 2014, s katerimi so bile podeljene razrešnice predsedniku uprave mag. C. C. za obdobje od 15. 7. 2013 dalje do izteka poslovnega leta, članici uprave B. B. za obdobje od 19. 12. 2013 do 31. 12. 2013 ter članom nadzornega sveta za poslovno leto 2013 (1. točka izreka). Sodišče je nadalje ugodilo podrednemu zahtevku za razveljavitev sklepov skupščine delničarjev družbe A. d.d. z dne 29. 8. 2014, da skupščina delničarjev družbe sprejme revidirano letno poročilo za leto 2013, skupaj z revizorjevim poročilom, ter podeli razrešnice predsedniku upravemag. C. C. za obdobje od 15. 7. 2013 dalje do izteka poslovnega leta, članici uprave B. B. za obdobje od 19. 12. 2013 do 31. 12. 2013 in članom nadzornega sveta za poslovno leto 2013 (2. točka izreka).

2. Sodišče druge stopnje je ugodilo pritožbi tožene stranke in sodbo sodišča prve stopnje v izpodbijani 2. točki izreka spremenilo tako, da je tožbo v delu, ki se nanaša na podredni zahtevek, zavrglo (III. točka izreka). Pritožbi tožeče stranke in stranskega intervenienta D. D., obe zoper 1. točko izreka prvostopenjske sodbe, je sodišče druge stopnje zavrnilo in v 1. točki izreka potrdilo sodbo sodišča prve stopnje (IV. in V. točka izreka).

3. Zoper IV. točko izreka odločbe sodišča druge stopnje vlagata šesta in osma tožnica predlog za dopustitev revizije.

4. Vrhovno sodišče ugotavlja, da so izpolnjeni pogoji za dopustitev revizije iz prvega odstavka 367.a člena Zakona o pravdnem postopku (ZPP) glede vprašanja, opredeljenega v izreku sklepa.

5. Senat je sklep sprejel soglasno (sedmi odstavek 324. člena ZPP).